Coba ceritain soal 28 Méi dalam bahasa sunda

28 Méi nyaéta poé ka-148 dina sataun (ka-149 dina taun kabisat) dina kalénder Gregorian, sésana 217 poé.

585 SM – Hiji samagaha panonpoé lumangsung sakumaha nu diramalkeun ku pilosop tur élmuwan Yunani, Thales. Wanci harita Alyattes keur perang jeung Cyaxares dina patempuran Halys, langsung rareureuh.

1431 –  Joan ti Arc dituduh béd’ah alatan maké baju lalaki deui, dijadikeun alesan pikeun ngahukum dirina.

1802 – Di Guadeloupe, 400 hamba sahaya pangbarontak nu dipingpin ku Louis Delgrès, ngajelegurkeun maranéhna sorangan manan kudu nyerah ka pasukan Napoléon.

1830 – Présidén AS Andrew Jackson néken Akte Pamindahan Urang Indian nu ngabalukarkeun Pribumi Amérika kaleungitan hak tina lemah-lemahna sarta dipaksa parindah.

1871 – Komune Paris runtuh sabada dua bulan.

1889 – Édouard jeung André Michelin ngadegkeun Pausahaan Ban Michelin.

1892 – Di San Francisco, John Muir ngajieun Kleub Sierra.

1905 – Perang Rusia-Jepang: Patempuran Tsushima lekasan ku ancurna Armada Laut Baltik Rusia ku Admiral Admiral Tōgō Heihachirō jeung Angkatan Laut Jepang.

1907 – Balapan Isle of Man TT nu kahiji lumangsung.

1918 – Républik Démokratik Azerbaijan jeung Républik Arménia Kahiji nyatakeun kamerdékaanna.

1932 – Di Walanda, pangwangunan Afsluitdijk réngsé sarta Teluk Zuiderzee dirobah jadi cai darat IJsselmeer.

1936 – Alan Turing medarkeun “Angka-Angka nu Bisa Diitung” ka balaréa, nu jadi dasar-dasar téori pikeun komputer modérn.

1937 – Pausahaan mobil Volkswagen diadegkeun di Jérman.

1940 – Perang Dunia II: Bélgia nyerah ka Nazi Jérman, mungkas Patempuran Bélgia.

1940 – Perang Dunia II: Pasukan Norwégia, Perancis, Polandia jeung Inggris ngarebut deui Narvik di Norwégia. Hal ieu mangrupa kameunangan infanteri Sakutu nu munggaran dina Perang.

1942 – Perang Dunia II: Dina raraga males kana usaha panelasan ka Reinhard Heydrich, Nazi di Cékoslowakia nelasan 1.800 jalma.

1948 – Daniel François Malan kapilih jadi perdana menteri Afrika Kidul. Manéhna tuluy nerapkeun Apartheid.

1961 – Artikel Peter Benenson, Tahanan nu Kapopohokeun, dipedalkeun di sawatara koran internasional. Hal ieu jadi tinimbang pikeun diadegkeunna organisasi hak asasi manusa Amnesti Internasional.

1975 – Lima welas nagara Afika Kulon néken Perjangjian Lagos, ngadegkeun Komunitas Ékonomi Nagara-Nagara Afrika Kulon.

1977 – Di Southgate, Kentucky, Kleub Beverly Hills Supper kahuruan, nelasan 165 jalma sajeroeunna.

1984 – George Soros ngadegkeun Yayasan Soros Budapest pikeun ngabantu nagara-nagara ngabébaskeun dirina tina komunisme.

1987 – Saurang pilot Jérman, Mathias Rust, nu umurna 18 taun, nyingkahan pertahanan udara Uni Soviét sarta ngadaratkeun pasawat pribadina di Alun-Alun Beureum, Moskow. Manéhna saharita ditahan sarta dibébaskeun dina tanggal 3 Agustus 1988.

1991 – Ibu Kota Addis Ababa murag ka Front Démokrasi Révolusi Rahayat Éthiopia, mungkas boh Réjim Derg boh Perang Sodara Éthiopia.

1995 – Lini 7,0 Mw narajang padumukan Netegorsk, Rusia. Total karusakan sajumlah $64,1-300 juta, sarta 1.989 palastra jeung 7501 tatu. Padumukan éta teu kungsi diwangun deui.

1998 – Pakistan ngawaler kana sarangkéyan uji coba nuklir India ku lima kali nguji coba nuklirna sorangan nu ngaran kodena Chagai-I, ngabalukarkeun AS, Jepang sarta nagara-nagara séjénna nerapkeun sanksi ékonomi. Pakistan ngareuah-reuah poé ieu unggal taun.

1999 – Di Milan Italia, sabada 22 taun dibebener deui, maha karya Leonardo da Vinci, The Las Supper dipajangkeun deui.

2002 – Balok waja pamungkas tina adegan World Trade Center dipindahkeun. Pangbérésan sacara rasmi réngsé ku upacara panutupan di Titik Enol di Manhattan, Kota New York.

2003 – Peter Hollingworth mundur minangka Gupernur Jendral Australia sabada ayana kritik kana panangkesan tuduhan palécéan séksual ka budak leutik nalika manéhna ngajabat minangka Uskup Agung Brisbane.

2004 – Déwan Pamaréntahan Irak milih Ayad Allawi, saurang jalma anti-Saddam ti babaheula, minangka pajabat sawatara pamaréntahan di Irak.

2008 – Pasamoan munggaran Déwan Konstituén Nepal sacara rasmi nyatakeun Nepal minangka hiji républik, mungkas pamaréntahan Dinasti Syah salila 240 taun.

2010 – Di Béngal Kulon, India, karéta Jnaneswari Express kaluar tina erélna ngakibatkeun maotna 148 panumpang.

2018 – Coca-Cola medalkeun inuman alkoholna nu munggaran – Lemon Do di Pulo Kyushu, Jepang.